
Laste arvu suurendamine 

koolieelse lasteasutuse Pääsuke sõime- ja lasteaiarühmades

Korraldus võetakse vastu Kohaliku omavalitsuse korralduse seaduse § 30 lõike 1 punkti 3 alusel ja  Koolieelse lasteasutuse seaduse § 7 lõike 1¹ alusel

1. Asjaolud ja menetluse käik.

Narva munitsipaalne koolieelne lasteasutus Pääsuke on tavaline lasteaed kokku 4 rühmaga, millest 2 sõimerühma ja 2 lasteaiarühma. Sõimerühmades käivad ühe– kuni kolmeaastased lapsed, lasteaiarühmades käivad kolme- kuni seitsmeaastased lapsed. Lapsed elavad lasteaia piirkonnas. Koolieelse lasteasutuse Pääsuke rühmatingimused vastavad sanitaarnõuetele ja lasteaias on olemas vajalikud tingimused laste arenguks.

Narva Linnavalitsuse Kultuuriosakonda 01.10.2007 saabus koolieelse lasteasutuse Pääsuke juhataja asetäitja juhataja ülesannetes 28.09.2007 taotlus nr 6 palvega lubada laste arvu suurendamist kuni 16 last 2.-3.aastaste laste sõimerühmas, kuni 21 last 4.-5.lasteaiarühmas ja kuni 22 last 5.-7.aastaste laste aiarühmas. Laste arvu suurendamine on heakskiidetud 27.09.2007.a hoolekogu istungil. 

2. Õiguslikud alused.

Vastavalt Kohaliku omavalitsuse korralduse seaduse § 30 lõike 1 punktile 3 linnavalitsus lahendab ja korraldab kohaliku elu küsimusi, mis ei kuulu volikogu pädevusse. 
Vastavalt Koolieelse lasteasutuse seaduse § 7 lõikele 1 sõimerühma registreeritud laste arv on kuni 14 last ja lasteaiarühma registreeritud laste arv on kuni 20 last. Vastavalt Koolieelse lasteasutuse seaduse § 7 lõikele 1¹ lasteasutuse hoolekogu ettepanekul on valla- või linnavalitsusel õigus lapse arenguks vajalike tingimuste olemasolu korral suurendada laste arvu sõimerühmas kuni kahe lapse võrra ja lasteaiarühmas kuni nelja lapse võrra. 

3. Otsus.

   Suurendada laste arvu Narva munitsipaalse koolieelse lasteasutuse Pääsuke

   (registrikood 75026902) rühmades järgmiselt:

· sõimerühmas (2.-3.a lapsed)  kuni 16 last;

· lasteaiarühmas (4.-5.a lapsed) kuni 21 last;
· lasteaiarühmas (5.-7.a lapsed) kuni 22 last.

4. Rakendussätted.

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

4.2   Korraldus jõustub seadusega  sätestatud korras.

